Corsiche: Jacques Culioli vincidôr al Liet Lavlut
Al è stât il cjantat cors Jacques Culioli a vinci la edizion 2008 dal Liet Lavlut, il festival european des cjançons in lenghe minoritarie che si è davuelt ai 18 di Otubar a Lulea, inte Laponie svedese. Al cjantant cors a son lâts sei il premi de jurie, sei chel dal public. Daûr di lui si son plaçâts i asturians Dixebra e la sami Elin Kåven. Paritât ancje pe cuarte posizion jenfri i furlans Carnicats e i morvins Mordens. Chei altris musiciscj che a àn partecipât ae fase finâl dal concors a rivavin des comunitâts bretone, frisone, galese, galiziane, finlandese de Svezie e albanese de Italie.
Font: Liet Lavlut, 18/10/08; Galiza Hoxe, 18/10/08; Eurolang, 21/10/08; Nationalia, 23/10/08
fur_Latn fur_Latn glg_Latn